โดยปกติแล้วผมก็ไม่ค่อยถนัดอาหารอิตาเลียนเท่าไร พอดีอยากทาน Pizza เลยหาจากเน็ต เจอร้านนี้ไม่ไกลจากบ้าน เลยรีวิวว่า Pizza อร่อยมาก หลังจากได้ชิมแล้ว ก็ต้องถือว่าอร่อยจริงๆ 

เริ่มต้นตั้งแต่เดินเข้ามาในร้าน บรรยากาศร้านเป็นแนวอิตาลี มีเตาถ่านอบ Pizza ตั้งอยู่ ดูเข้ากับบรรยากาศดี หลังจากนั้นได้เจอกับเจ้าของร้าน พูดไทยได้นิดหน่อย ให้การต้อนรับอย่างดี 

วันนี้ผมสั่ง Pizza หน้า พาร์มาแฮม แบ่งครึ่งกับซีฟู้ด ต้องขอบอกว่าอร่อยจริงๆ แป้งบางกรอบหอมมาก เครื่องที่ใส่มาใช้แต่ของดีจริงๆ 

ต่อด้วยสลัด จานนี้ก็ใช้ได้ครับ เป็น เบบี้สปีแนช ใส่วอลนัช มีแอปเปิ้ลเขียวด้วย ส่วนตัวคิดว่า พอผ่านแต่ไม่ได้โดดเด่นเท่ากับ Pizza 

Pasta ผมสั่งผัดกะหอยลาย ก็เข้มข้นดีครับ รสชาติดีครับ เส้นก็ลวกมาไม่แข็ง ไม่นิ่มเกินไป 

ส่วนเรื่องการบริการถือว่าดีครับ มีการเติมน้ำให้ตลอดเลยครับ 

โดยรวมๆต้องถือว่า เป็นร้านที่ดีร้านหนึ่งครับ